Kretingalės pagrindinė mokykla

Klaipėdos rajono Kretingalės pagrindinė mokykla – dieninė, savarankiško mokymosi bendrojo lavinimo mokykla Klaipėdos r. Kretingalėje, Klaipėdos g. 32, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191790854. Steigėjas Klaipėdos rajono savivaldybės taryba. Filialai: Kretingalės ikimokyklinio ir priešmokyklinio ugdymo skyrius, Kretingalės pagrindinės mokyklos Girkalių skyrius.

Istorija 
Kretingalės miestelyje mokykla įsteigta 1869 m. spalio 30 d. Dabartinės Kretingalės mokyklos veiklos pradžia yra laikoma 1935 m. rugsėjo 1 d. 2008-2009 mokslo metais mokykloje mokėsi 212 mokinių, iš jų Girkalių skyriuje su priešmokyklinio ugdymo grupe ir pradinio ugdymo klasėmis – 28 mokiniai. Mokykloje yra 15 klasių komplektų. Mokykloje ir Girkalių skyriuje yra pailgintos dienos grupės. Iš viso mokykloje dirba 28 mokytojai: iš jų 3 metodininkai, 22 vyresnieji, 1 mokytojas, 2 neatestuoti, taip pat socialinis pedagogas, logopedas-specialusis pedagogas, bibliotekininkė.

Mokykloje veikia savivaldos institucijos: 
Mokyklos taryba –  aukščiausia mokyklos savivaldos institucija, jungianti mokinių, jų tėvų (globėjų ar rūpintojų) ir mokytojų atstovus svarbiausių mokyklos uždavinių sprendimui;
Mokytojų taryba –  nuolat veikianti mokyklos savivaldos institucija, svarstanti mokinių ugdymo rezultatus, pedagoginės veiklos formas ir metodus;
Mokinių taryba –  nuolat veikianti mokinių savivaldos institucija, turinti savo nuostatus;
Klasių tėvų komitetas –  nuolat veikianti klasių tėvų atstovų savivalda.

Mokykla nuolat bendradarbiauja su Kretingalės seniūnija, Klaipėdos raj. Vaiko teisių apsaugos skyriumi, Pedagogine – psichologine tarnyba, Klaipėdos rajono policijos komisariato Nepilnamečių policijos skyriumi, Klaipėdos rajono savivaldybės administracijos Švietimo skyriumi, Klaipėdos rajono švietimo centru, Klaipėdos rajono mokyklomis, profesinėmis mokyklomis, Pajūrio regioniniu parku, Karinėmis jūrų pajėgomis. Mokykla yra pasirašiusi bendradarbiavimo sutartis su Klaipėdos miesto darbo birža, Kretingalės vaikų lopšeliu darželiu.

Direktoriai 
1970 - 1994 m. Stanislovas Vasiliauskas
1994 - 2017 m. Klemensas Jonikas
2017 m. Jurgita Alčauskienė

Žymiausi mokytojai 
 Aleksandras Barakauskas;
 Regina Beržinytė, poetė;
 1851-1867 m. – Johanas Ferdinandas Kelkis, poetas, vienas lietuvių periodinės spaudos pradininkų;
 Aloyzas Meškauskas, muzikos mokytojas ir chorvedys.

Žymiausi mokiniai 
 1976 m. – Romas Venclovas, Seimo narys;
 Mikas Šlaža, pedagogas, vadovėlių pradžios mokykloms autorius, Mažosios Lietuvos kultūros veikėjas.

Nuorodos 
 Mokyklos svetainė 

Klaipėdos rajono savivaldybės mokyklos
Kretingalė
Lietuvos pagrindinės mokyklos